Polisiebeampte in huis doodgeskiet | Maroela Media
Niemand is nog in hegtenis geneem nadat 'n polisiebeampte verlede week in sy huis in Mthatha in die Oos-Kaap doodgeskiet is nie.
Die 48-jarige sers. Mphakameli Mazinywana en sy vrou was Vrydagaand in hul huis in die Payne-woonbuurt toe onbekende verdagtes skielik toegeslaan het.
Volgens brig. Tembinkosi Kinana, polisiewoordvoerder, het die verdagtes 'n deur oopgeskop en Mazinywana se vuurwapen geëis. "Hulle het hom in die bolyf geskiet en met sy dienswapen van die toneel gevlug. Die beampte het aan sy beserings beswyk."
Mazinywana was aan die Mthatha-Sentraal-polisiestasie verbonde. Kinana het gesê die motief vir die moord word ondersoek en dat sake van moord en huisroof aanhangig gemaak is.
Die polisiebestuur in die Oos-Kaap het hul medelye met die beampte se familie en naasbestaandes betuig.
Lt.genl. Liziwe Ntshinga, provinsiale polisiekommissaris, het haar skok oor die voorval uitgespreek.
"Die SAPD het 'n held verloor, 'n pa en 'n dienaar van die gemeenskap. Ons is platgeslaan, maar sal die skuldiges kry."
Mthatha Oos-Kaap SAPD
Geen respek meer vir die Polisie deur hul eie mense nie. Dit is darem pateties.
Julius Malema het mos vir sy ondersteuners gesê om die polisie beamptes in hulle huise te gaan aanval, nou gebeur dit en niemand verstaan hoekom nie. Hierdie is nou deur en deur 'n saak wat op julius se skouers moet val.
En… nog 'n polisie wapen is weg. 12025 en die syfer loop net op.
Ek stem, Julius se kill the boer, en dit gebeur… toe se hy, ons sal die Polisie manne in hulle huis doodmaak, en hulle wapens vat… dit gebeur.. Maar Mal-lemma loop vrylik rond en doen nog steeds uitlatings… ANC se skoot-hondjie
Die hele ding gaan oor vuurwapens….dit is die eerste ding wat hulle eis met n enige roof. Almal van hulle swaai deesdae vuurwapens rond en skiet voor die voet dood. Nou wil die " honrible comrade" ons wapens boonop ook nog wegvat !!! Dalk moet hy n voorbeeld stel en van "sy" bbp beskerming en veiligheidsmatrieels ontslae raak en vir ons wys hoe dapper hy is ???